Gaius Sentius Saturninus

Gaius Sentius Saturninus (nescimus, quando natus sit; mortuus est ante annum 14) senator Romanus primo saeculo a.C.n. fuit qui consulatum anno 19 a.C.n. gessit. Patria ei Atina erat. Adhuc adulescens - si quidem de eodem viro agitur - anno 43 a.C.n. Sexti Pompei factionem sequebatur et proscriptus est. Iam anno 39 tamen Romam redire potuitSic in der Neue Pauly sed sunt qui de patre consulis tum agi putent, e.g. François Hinard, Les proscriptions de la Rome républicaine. Romae: École française de Rome, 1985, ISBN 2-7283-0094-1 (Collection de l'École française de Rome, 83) : 518-519 Hic legere potes. Anno 19 consul creatus est, primo solus quia Augustus alterum consulatum sibi servatum aspernatus est, deinde ipso Augusto suadente cum Quinto Lucretio VespilloneDio Cassius 54.10.. His consulibus imperium consulare Romae et in Italia Augusto datum est. Sentius XVvir sacrisfaciundis Ludis Saecularibus anni 17 a.C.n. interfuit. Tum proconsul Africae fuit et deinde (annis 10 ad usque 7 a.C.n.) legatus Augusti pro praetore Syriae factus est. Ibi in iudicio filiorum Alexandri et Aristobuli Herodi regi in tribunali adsidebat et mortem frustra dissuasitFlavius Iosephus, Bell. Iud. I.538-541, 554, 577. Ant. Iud. XVI.277, 280, 283, 367-369 et XVII.6-7 et 57.. Annis 6 a.C.n. - 3 a.C.n. in Germania sub Tiberio imperatore legatus pugnavit et ornamentis triumphalibus ornatus estVelleius Paterculus II, 105. Dio Cassius 55.28.. Ante Augustum mortuus estDer Neue Pauly, Stuttgardiae 1999, T. 11, c. 424. Filii eius Gaius Sentius Saturninus consul ordinarius anni 4 et Gnaeus Sentius Saturninus consul suffectus eiusdem anni fuerunt. Tres filii enim ei erant qui omnes  patrem  in Syria legati comitabantur Ant. Iud. XVI.369.

 Notae 

Categoria:Senatores
Categoria:Gens Sentia
Categoria:Proconsules Africae
Categoria:Legati Syriae
Categoria:Nati saeculo 1 a.C.n.
Categoria:Mortui saeculo 1